બાબરા બસસ્ટેન્ડ નજીક એસટી બસ અને ડમ્પર વચ્ચે બાઇક આવી જતા ઘટનાસ્થળે બાઇક સવાર સહિત બેના મોત નીપજ્યા હતા. જ્યારે એસટી બસના ડ્રાઇવર સહિત 9 લોકોને ઇજા પહોંચતા બાબરા સરકારી હોસ્પિટલે ખસેડવામાં આવ્યા હતા. પ્રાપ્ત વિગત મુજબ ભૂજથી ભાવનગર જતી એસટી બસ અને ડમ્પર વચ્ચે બે બાઇક આવી ગઇ હતી. આથી બે બાઇક ચાલકના ઘટનાસ્થળે જ કમકમાટીભર્યા મોત નીપજ્યા હતા. જ્યારે એસટી બસના ડ્રાઇવર સહિત 9 મુસાફરોને ઇજા પહોંચતા બાબરા હોસ્પિટલે સારવાર માટે ખસેડવામાં આવ્યા હતા.